Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 – račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-XII 2021.godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 03/15, 93/15, 135/15, 2/17, 28/17, 112/18, 126/19, 145/20 i 32/21) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2021. godine od Ministarstva financija (KLASA: 400-02/21-01/25, URBROJ: 513-05-03-21-5 od 27. prosinca 2021. godine), sastavljen je Financijski izvještaj Općine Martijanec za razdoblje siječanj - prosinac 2021. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

Proračun Općine Martijanec za 2021. godinu i projekcije za 2022. i 2023. godinu donesen je na 27. sjednici Općinskog vijeća Općine Martijanec održanoj dana 27. studenog 2020. godine (Službeni vjesnik Varaždinske županije br. 81/20).

Na 29. sjednici Općinskog vijeća Općine Martijanec održanoj od 27. do 29. siječnja 2021. godine. donesene su I. Izmjene i dopune Proračuna Općine Martijanec za 2021. godinu i projekcije za 2022. i 2023. godinu (Službeni vjesnik Varaždinske županije br.5/21).

Na 01. Sjednici Općinskog vijeća Općine Martijanec održanoj 29. srpnja 2021. godine donesene su II. Izmjene i dopune Proračuna Općine Martijanec za 2021. godinu i projekcije za 2022. i 2023. godinu (Službeni vjesnik Varaždinske županije br.63/21).

Na 03. sjednici Općinskog vijeća Općine Martijanec održanoj 04. listopada 2021. godine donesene su III. Izmjene i dopune Proračuna Općine Martijanec za 2021. godinu i projekcije za 2022. i 2023. godinu (Službeni vjesnik Varaždinske županije br.81/21).

**2. Bilješke uz Izvještaj o prihodima i rashodima, primicima i izdacima**

**od 1. siječnja 2021. do 31. prosinca 2021. godine**

***Bilješka br. 1 – Prihodi i primici /rashodi i izdaci***

Ukupni prihodi i primici (AOP 632) u izvještajnom razdoblju su ostvareni u iznosu od 13.670.627 kn ili 48,3% više u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u 2021. godini ostvareni su za 1.558.370 kn više u odnosu na prethodnu godinu, prihodi od prodaje nefinancijske imovine ostvareni su za 11.705 kn manje u odnosu na prethodnu godinu, primici od financijske imovine i zaduživanja u prethodnoj godini nisu bili ostvareni, a u izvještajnom razdoblju ostvareni su u iznosu od 2.907.497 kn. U strukturi ukupno ostvarenih prihoda i primitaka, 78,23 % čine prihodi poslovanja, prihodi od prodaje nefinancijske imovine čine 0,50 %, a prihodi od financijske imovine i zaduživanja čine 21,27 %.

Ukupni rashodi i izdaci (AOP 633) u izvještajnom razdoblju su izvršeni u iznosu od 11.905.540 kn ili 32,2% više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja u 2021. godini izvršeni su za 1.374.389 kn više u odnosu na prethodnu godinu, a rashodi za nabavu nefinancijske imovine izvršeni su za 1.526.510 kn više u odnosu na prethodnu godinu. U strukturi ukupno ostvarenih rashoda, 51,38 % čine rashodi poslovanja, 48,62 % rashodi za nabavu nefinancijske imovine, dok izdaci nisu ostvareni.

***Bilješka br. 2 – AOP 001 Prihodi poslovanja***

Prihodi poslovanja (AOP 001) ostvareni su u iznosu 10.694.037 kn. U tablici koja slijedi daje se pregled ostvarenih prihoda poslovanja za razdoblje I-XII 2021. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Prihodi od poreza (61) | 2.919.896 | 27,30 |
| Pomoći iz inozemstva i od subjekata unutar općeg proračuna (63) | 6.407.099 | 59,91 |
| Prihodi od imovine (64) | 448.997 | 4,20 |
| Prihodi od upravnih i administrativnih pristojbi, pristojbi po posebnim propisima i naknada (65) | 781.376 | 7,31 |
| Prihodi od prodaje proizvoda i robe te pruženih usluga i prihodi od donacija (66) | 63.673 | 0,60 |
| Kazne, upravne mjere i ostali prihodi (68) | 72.996 | 0,68 |
| UKUPNO: | 10.694.037 | 100,00 |

Prihodi poslovanja u 2021. godini (AOP 001) iznose 10.694.037 kn, što je povećanje u odnosu na 2020. godinu za 17,1 %.

U odnosu na ostvarenje prihoda prethodne godine bilježi se povećanje za 1.558.370 kn ili 17,1 %. U strukturi ovih prihoda najznačajniju stavku čine pomoći iz inozemstva i od subjekata unutar općeg proračuna s udjelom od 59,91 %, slijede prihodi od poreza s udjelom od 27,30 %, zatim prihodi od upravnih i administrativnih pristojbi i po posebnim propisima s udjelom 7,31 %, prihodi od imovine s udjelom od 4,20 %, kazne, upravne mjere i ostali prihodi s udjelom od 0,68% i prihodi od prodaje proizvoda i robe te pruženih usluga i prihodi od donacija s udjelom od 0,60 %.

Prihodi od poreza (AOP 002) ostvareni su u iznosu 2.919.896 kn što, u odnosu na ostvarenje prethodne godine, predstavlja smanjenje od 47,4 %. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge.

Prihodi od poreza i prireza na dohodak (AOP 003) u izvještajnom razdoblju su ostvareni u iznosu od 2.747.078 kn i bilježe smanjenje u odnosu na prethodnu godinu, tj. manji su za 43,3 % i to zbog razloga što više nema sredstva fiskalnog izravnanja koji su se knjižili na konto 6111 – Porez i prirez na dohodak od nesamostalnog rada, nego Općina dobiva kompenzacijsku mjeru koja se knjiži na konto 6331 – Tekuće pomoći proračunu iz drugih proračuna i izvanproračunskim korisnicima.

Porezi na imovinu (AOP 018) u izvještajnom razdoblju su ostvareni u iznosu od 156.533 kn i veći su za 11,4 % ili 16.033 kn od ostvarenja prethodne godine, a odnose se na prihode od poreza na promet nekretnina i na porez na korištenje javne površine.

Porezi na robu i usluge (AOP 024), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 16.285 kn. Prihodi od poreza na potrošnju (AOP 026) u izvještajnom razdoblju ostvareni su u iznosu od 16.125 kn, a smanjeni su zbog ograničavanja rada ugostiteljskih objekata i samim time smanjenja prometa prodaje alkoholnih i bezalkoholnih pića. Porez na tvrtku ili naziv (AOP 028) ostvaren je u iznosu od 160 kn i u odnosu na prethodnu godinu povećan je za 8,8 %, odnosno 13 kn.

Pomoći od inozemstva i od subjekata unutar općeg proračuna (AOP 045) u izvještajnom razdoblju ostvarene su u iznosu od 6.407.099 kn i predstavljaju povećanje od 162 % u odnosu na ostvarenje u prethodnoj godini. Ova skupina prihoda uključuje: pomoći proračunu iz drugih proračuna i pomoći temeljem prijenosa EU sredstava.

Tekuće pomoći proračunu iz drugih proračuna (AOP 055) u izvještajnom razdoblju su ostvarene u iznosu od 3.011.022 kn i veće su za 628,9 % u odnosu na ostvarenje u prethodnoj godini, a obuhvaćaju tekuće pomoći iz državnog proračuna u iznosu od 2.908.968,68 kn i tekuće pomoći iz županijskog proračuna u iznosu od 102.052,90 kn. Kod tekućih pomoći iz državnog proračuna je vidljivo najveće povećanje i to upravo zbog prethodno navedenog razloga ukidanja sredstva fiskalnog izravnanja i isplate Općini kompenzacijske mjere.

Tekuće pomoći iz državnog proračuna koje su isplaćene u 2021. godini su:

* kompenzacijska mjera u iznosu od 2.638.067,89 kn,
* isplata financijskih sredstava usmjerenih na potporu za održavanje i razvoj predškolskoj djelatnosti u 2021. godini u iznosu od 220.000,00 kn,
* elementarne nepogode za 2021. godinu u iznosu od 50.900,79 kn.

Kapitalne pomoći proračunu iz drugih proračuna (AOP 056) ostvarene su u iznosu 1.837.681 kn, a odnose se na:

* pomoć Ministarstva regionalnog razvoja i fondova EU za izgradnju dječjeg vrtića u iznosu od 1.166.440,81 kn,
* pomoć Ministarstva prostornog uređenja, graditeljstva i državne imovine za izgradnju spojne ceste Ulice sv. Martina, Školske ulice i Cvjetne ulice u iznosu od 171.240,00 kn
* pomoć Središnjeg državnog ureda za demografiju i mlade za izgradnju dječjeg igrališta kod dječjeg vrtića Vlakić Martijanec u iznosu od 500.000,00 kn.

Kapitalne pomoći temeljem prijenosa EU sredstava (AOP 068) iznose 1.558.396 kn, a primljene su od APPRRR-a za izgradnju dječjeg vrtića Vlakić Martijanec.

Prihodi od imovine (AOP 077) u izvještajnom razdoblju su ostvareni u iznosu od 448.997 kn ili 11,1 % više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine.

Prihodi od financijske imovine (AOP 078) u izvještajnom razdoblju su ostvareni u iznosu od 36 kn i manji su za 62,5 % ili 60 kn u odnosu na ostvarenje u prethodnoj godini.

Prihodi od nefinancijske imovine (AOP 086) u izvještajnom razdoblju su ostvareni u iznosu od 448.961 kn i veći su za 11,1% u odnosu na ostvarenje u prethodnoj godini. Povećanje je vidljivo u povećanju svih vrsta prihoda skupine, osim kod prihoda od zakupa i iznajmljivanja imovine gdje je došlo do pada prihoda od 5,5 %. Kod naknade za koncesiju vidljiv je porast u odnosu na prethodnu godinu od 611,5 % ili 22.019 kn. Do povećanja je došlo zbog koncesije koju nam je INA d.d. uplatila za istraživanje prostora SZH-01 za 2022. godinu.

Prihodi od upravnih i administrativnih pristojbi po posebnim propisima i naknade (AOP 101) u izvještajnom razdoblju su ostvareni u iznosu 781.376 kn ili za 22 % više u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada.

Upravne i administrativne pristojbe (AOP 102) u izvještajnom razdoblju su ostvarene u iznosu od 134.826 kn i bilježe smanjenje za 13,5 % zbog manje uplate za grobna mjesta i manjeg broja radova na grobnim mjestima.

Prihodi po posebnim propisima (AOP 107) ostvareni su u iznosu od 199.163 kn i bilježe povećanje od 141 %. Smanjeni su prihodi vodnog gospodarstva za 72,1 %, dok su doprinosi za šume i ostali nespomenuti prihodi povećani. Doprinose za šume obračunavaju Hrvatske šume te nemaju ujednačenu dinamiku ostvarenja, a ostali nespomenuti prihodi povećani su zbog ostvarenih prihoda od sufinanciranja ceste od strane građana u iznosu od 69.938,77 kn.

Prihodi s osnova komunalnog doprinosa i naknade (AOP 115) u izvještajnom razdoblju ostvareni su u iznosu od 447.387 kn i bilježe porast od 11,2 % u odnosu na 2020. godinu. Visina komunalnog doprinosa se nije mijenjala već je stiglo više zahtjeva i u većim iznosima nego prošle godine.

Prihodi od komunalne naknade (AOP 117) u izvještajnom razdoblju ostvareni su u iznosu od 425.991 kn i povećanje od 7,6 % u odnosu na 2020. godinu. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i roba te pruženih usluga i prihodi od donacija te povrati po protestiranim jamstvima (AOP 119) ostvareni su u iznosu od 63.673 kn i u odnosu na prošlu godinu manji su za 32,3 % ili 30.438 kn. Navedeni prihodi obuhvaćaju prihode od pruženih usluga (AOP 122) i prihode od donacija od pravnih i fizičkih osoba izvan općeg proračuna (AOP 124). Najveće smanjenje prihoda vidljivo je kod tekućih donacija koje su bile u manjem iznosu u odnosu na prošlu godinu.

Kazne, upravne mjere i ostali prihodi (AOP 134) u izvještajnom razdoblju ostvareni su u ukupnom iznosu od 72.996 kn i veći su za 1.443,4 % u odnosu na ostvarenje u prethodnoj godini, a do tako velikog povećanja je došlo zbog uplate koja nam je sjela temeljem rješenja o nasljeđivanju za Branka Kežman i zbog prodaje panela.

***Bilješka br. 3 - AOP 146 Rashodi poslovanja***

Rashodi poslovanja (AOP 146) izvršeni su u iznosu 6.117.356 kn.

U tablici koja slijedi daje se pregled izvršenih rashoda poslovanja za razdoblje I-XII. 2021. godine.

|  |  |  |  |
| --- | --- | --- | --- |
| **OPIS** | **AOP** | **IZNOS (kn)** | **UDIO (%)** |
| Rashodi za zaposlene (31) | 147 | 1.210.330 | 19,79 |
| Materijalni rashodi (32) | 158 | 2.059.550 | 33,67 |
| Financijski rashodi (34) | 191 | 25.889 | 0,42 |
| Subvencije (35) | 210 | 79.933 | 1,31 |
| Pomoći dane u inozemstvo i unutar općeg proračuna (36) | 219 | 1.391.977 | 22,75 |
| Naknade građanima i kućanstvima na temelju osiguranja i druge naknade (37) | 247 | 503.115 | 8,22 |
| Ostali rashodi (38) | 258 | 846.562 | 13,84 |
| UKUPNO: |  | 6.117.356 | 100,00 |

U strukturi rashoda poslovanja najznačajniju stavku čine materijalni rashodi s udjelom od 33,67 %, slijede pomoći dane u inozemstvo i unutar općeg proračuna s udjelom 22,75 %, zatim rashodi za zaposlene s udjelom od 19,79 %, ostali rashodi sa udjelom od 13,84 %, zatim naknade građanima i kućanstvima na temelju osiguranja i druge naknade s udjelom od 8,22 %, slijede subvencije s udjelom od 1,31 % dok financijski rashodi čine 0,42 % ukupnih rashoda poslovanja.

Rashodi za zaposlene (AOP 147) u izvještajnom razdoblju su izvršeni u iznosu 1.210.330 kn i u odnosu na prethodnu godinu bilježe povećanje za 48,7 %. Rashodi za zaposlene obuhvaćaju plaće (bruto), doprinose na plaće i ostale rashode za zaposlene. Do povećanja je došlo zbog godišnjeg povećanja osnovice za obračun plaće i broja zaposlenih. Na lokalnim izborima izabran je novi načelnik koji svoju dužnost ne obavlja volonterski za naknadu, već je zaposlen i prima plaću. Zbog odlaska službenice na porodiljni dopust i uvođenja u posao zamjene, prva dva mjeseca su na radnom mjestu višeg stručnog suradnika za poslove lokalne samouprave bile zaposlene dvije službenice. Zaposlen je i komunalni redar, a i putem javnih radova je zaposlena osoba za čiju plaću su dobivena sredstva preko mjere EU-NAC.

Materijalni rashodi (AOP 158) u izvještajnom razdoblju izvršeni su u iznosu od 2.059.550 kn i u odnosu na prethodnu godinu bilježe porast od 11,8 %. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Naknade troškova zaposlenima (AOP 159) povećane su u odnosu na prošlogodišnje razdoblje za 23.747 kn ili 58,9 %. Do povećanja je došlo zbog većeg broja zaposlenih i većeg broja usavršavanja zaposlenih.

Rashodi za materijal i energiju (AOP 164) u izvještajnom razdoblju su izvršeni u iznosu od 286.107 kn te su u odnosu na izvršenje u prethodnoj godini manji za 18,3 %. Do smanjenja je došlo jer u odnosu na prethodnu godinu nisu izvršeni rashodi za nabavu sitnog inventara, a smanjeni su i troškovi energije i troškovi materijala i dijelova za tekuće i investicijsko održavanje.

Rashodi za usluge (AOP 172) u izvještajnom razdoblju su izvršeni u iznosu od 1.260.816 kn te su u odnosu na prethodnu godinu veći za 21 %. Obuhvaćaju usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, te računalne i ostale usluge.

Rashodi za usluge telefona, pošte i prijevoza (AOP 173) u izvještajnom razdoblju su izvršeni u iznosu od 35.970 kn i bilježe povećanje od 27,2% u odnosu na 2020. godinu zbog povećanja troškova za poštarinu.

Usluge tekućeg i investicijskog održavanja (AOP 174) izvršeni su u iznosu od 562.567 kn i u odnosu na prošlu godinu povećani su za 16,1 % ili 78.000 kn. Ova skupina rashoda ovisi o trenutnim potrebama i stanju postrojenja i opreme, građevinskih objekata i prijevoznih sredstava.

Rashodi za usluge promidžbe i informiranja u su u odnosu na prošlu godinu povećani za 19,4 % i oni iznose za 2022. godinu 198.816 kn. Obuhvaćaju usluge tiska i medijske usluge.

Rashodi za komunalne usluge (AOP 176) u izvještajnom razdoblju izvršeni su u iznosu od 132.526 kn i bilježe povećanje od 15 % u odnosu na 2020. godinu zbog povećane količine otpada na grobljima.

Rashodi za zdravstvene i veterinarske usluge (AOP 178) u izvještajnom razdoblju izvršeni su u iznosu od 22.120 kn i bilježe povećanje od 10,0% u odnosu na izvršenje u prethodnoj godini zbog povećanja cijene veterinarskih usluga.

Rashodi za intelektualne i osobne usluge (AOP 179) u izvještajnom razdoblju izvršeni su u iznosu od 193.180 kn i veći su za 124 % u odnosu na izvršenje u prethodnoj godini. Najveće povećanje je vidljivo kod geodetsko - katastarskih usluga koje su u odnosu na prethodnu godinu veće za 131.290 kn, a odnose se na geodetske usluge evidentiranja nerazvrstanih cesta, izradu geodetske situacije za obavijesnu ploču, izradu geodetskih situacije za rekonstrukciju ulice Rudolfa Krušca u Vrbanovcu.

Rashodi za računalne usluge (AOP 180) u izvještajnom razdoblju izvršeni su u iznosu od 50.616 kn i bilježe smanjenje u odnosu na izvršenje u prethodnoj godini za 10,1 %, a obuhvaćaju rashode za uslugu smještaja web stranice na serveru, uslugu održavanja web stranice, uslugu održavanja informacijskog sustava i plana groblja, usluge održavanja programa za proračunsko knjigovodstvo, usluge e-računa, usluge za održavanje sustava upravljanja imovinom.

Ostali nespomenuti rashodi poslovanja (AOP 183) u izvještajnom razdoblju su izvršeni u iznosu od 448.569 kn i bilježe povećanje za 9,5 % u odnosu na izvršenje u prethodnoj godini. Ostali nespomenuti rashodi poslovanja obuhvaćaju: naknade za rad predstavničkih i izvršnih tijela, povjerenstva i slično, premije osiguranja, reprezentaciju, članarine i norme, pristojbe i naknade, troškove sudskih postupaka i ostale nespomenute rashode poslovanja. Kod naknade za rad predstavničkih tijela i izvršnih tijela, povjerenstva i slično bilježi se povećanje od 13,5 % u odnosu na prethodnu godinu. Do povećanja je došlo zbog isplate naknade domarima i predsjednicima mjesnih odbora, isplate naknade za rad za lokalne izbore i isplate naknade za rad lokalnom koordinatoru.

Premije osiguranja (AOP 185) iznose 34.158 kn i u odnosu na prošlu godinu bilježe povećanje od 89,3 % ili 16.118 kn, a obuhvaćaju premije osiguranja prijevoznih sredstava, imovine i zaposlenih.

Reprezentacija (AOP 186) u izvještajnom razdoblju iznosi 25.046 kn i bilježi povećanje od 99,9 % i to iz razloga jer je ove godine održana proslava Dana Općine, a prošle godine nije bila održana zbog situacije sa koronavirusom.

Ostali nespomenuti rashodi poslovanja (AOP 190) iznose 70.445 kn i u odnosu na prošlu godinu povećani su za 116,7 %, odnosno 37.940 kn. Do povećanje je došlo zbog plaćanja dugovanja koja smo naslijedili iza pokojnika Branka Kežman i Anđele Jug.

Financijski rashodi (AOP 191) u izvještajnom razdoblju su izvršeni su u iznosu 25.889 kn i bilježe povećanje od 118,1 % u odnosu na izvršenje u prethodnoj godini, a obuhvaćaju bankarske usluge i zatezne kamate. Do povećanja je došlo zbog plaćanja kamate za dugoročni kredit koji je podignut za rekonstrukciju i dogradnju zgrade Osnovne škole.

Subvencije (AOP 210) u izvještajnom razdoblju iznose 79.933 kn i bilježe blagi porast od 2,4 % u odnosu na prošlu godinu, a obuhvaćaju troškove sufinanciranja odvoza biorazgradivog otpada.

Pomoći dane u inozemstvo i unutar općeg proračuna (AOP 219) iznose 1.391.977 kn i bilježe povećanje od 99,5 %, odnosno 694.344 kn. Obuhvaćaju kapitalnu pomoć za nabave spremnika za odvojeno prikupljanje otpada i prijenose proračunskom korisniku za financiranje rashoda poslovanja. Povećanje je najveće kod prijenosa proračunskom korisniku za financiranje rashoda poslovanja i to zbog toga jer je proračunski korisnik počeo sa radom u 9. mjesecu prošle godine.

Naknade građanima i kućanstvima na temelju osiguranja i druge naknade (AOP 247) u izvještajnom razdoblju su izvršene u iznosu od 503.115 kn i bilježe smanjenje od 28,1 % u odnosu na izvršenje prethodne godine. Naknade građanima i kućanstvima u novcu (AOP 255) u izvještajnom razdoblju iznose 444.106 kn i bilježe pad od 32,3 %. Najveći utjecaj na smanjenje je imala promjena odluke o načinu sufinanciranja boravka djece u vrtićima zbog izgradnje vlastitog vrtića.

Naknada građanima i kućanstvima u naravi (AOP 256) u izvještajnom razdoblju iznosi 59.009 kn i bilježi povećanje od 35,4 % zbog sufinanciranja nabave lijekova za oboljele od COVID-a.

Ostali rashodi (AOP 258) iznose 846.562 kn što je za 41,1 % više nego protekle godine, a odnose se na kapitalnu pomoć za izgradnju reciklažnog dvorišta i vodoopskrbnog cjevovoda II. i III. Vrbanovečki odvojak u iznosu od 131.600,00 kn, tekuće donacije vjerskim zajednicama u iznosu od 30.000,00 kn, tekuće donacije udrugama i političkim strankama u iznosu od 76.671,38 kn, tekuće donacije sportskim društvima u iznosu od 120.000,00 kn, tekuće donacije građanima i kućanstvima u iznosu od 20.360,00 kn, tekuće donacije humanitarnim organizacijama u iznosu od 49.013,36 kn i ostale tekuće donacije koje uključuju donacije Vatrogasnoj zajednici Općine Martijanec i raznim udrugama u iznosu od 418.917,93 kn. Uspoređujući izvještajnu godinu sa prethodnom kod svih donacija je došlo do povećanja iznosa isplate.

***Bilješka br. 4 - AOP 289 Prihodi od prodaje nefinancijske imovine***

Prihodi od prodaje nefinancijske imovine (AOP 292) ostvareni su u iznosu 69.093 kn što u odnosu na prethodnu godinu, čini smanjenje od 14,5 %. Ova skupina uključuje ostvarene prihode od otplate stanova te na prihode od prodanog zemljišta po raspisanom natječaju.

***Bilješka br. 5 - AOP 341 Rashodi za nabavu nefinancijske imovine***

Rashodi za nabavu neproizvedene dugotrajne imovine (AOP 345) iznosi 2.666.965 kn, a odnosi se na kupljeno građevinsko zemljište od Zadravec Ankice čk.br.94/19 k.o. Martijanec u iznosu od 80.121,24 kn, kupljeno građevinsko zemljište od Virag Anka čk.br. 879 i 880 k.o. Martijanec u iznosu od 52.777,40 kn i kupljeno građevinsko zemljište od više prodavatelja na čk.br. 50/1, 50/2, 50/3 i 51 k.o. Martijanec i sufinanciranje rekonstrukcije i dogradnje zgrade Osnovne škole u iznosu od 2.462.279,07 kn. Rashodi za nabavu proizvedene dugotrajne imovine (AOP 357) u izvještajnom razdoblju su izvršeni u iznosu od 2.616.272 kn ili za 25,2 % manje u odnosu na izvršenje u prethodnoj godini. Navedeni rashodi obuhvaćaju:

* rashode za izgradnju igrališta uz dječji vrtić i hortikulturalno uređenje u iznosu od 891.358,13 kn,
* izradu geotehničkog elaborata i projektnu dokumentaciju za rekonstrukciju vatrogasnog doma u Martijancu u iznosu od 213.625,00 kn,
* izradu arheološke geofizike i probnih sondi na čk.br.94/4 u iznosu od 23.125,00 kn,
* izradu projektne dokumentacije i izgradnju spojne ceste od Ulice sv. Martina, Cvjetne i Školske ulice u iznosu od 673.485,16 kn,
* asfaltiranje vinogradskih odvojaka u iznosu od 478.463,15 kn,
* računala i računalnu opremu u iznosu od 23.732,89 kn,
* uredski namještaj u iznosu od 7.000,00 kn,
* uređaji u iznosu od 17.608,24 kn,
* kombinirani kontejner u iznosu od 48.125,00 kn,
* dokumenti prostornog uređenja u iznosu od 38.750,00 kn,
* tehnička dokumentacija za geotermalnu energiju u Slanju u iznosu od 150.000,00 kn,
* projektna dokumentacija za parkiralište u Martijancu u iznosu od 26.000,00 kn
* usluge izvješćivanja za izgradnju dječjeg vrtića Vlakić Martijanec u iznosu od 25.000,00 kn

Rashodi za dodatna ulaganja na nefinancijskoj imovini (AOP 396) u izvještajnom razdoblju su izvršeni u iznosu od 504.947 kn i smanjenje od 19,4 %, a odnosi se na postavu i bojanje pregradnih zidova i ugradnju drvenih vrati za staru školu Hrastovljan u iznosu od 8.400,00 kn, rekonstrukciju sanitarnog čvora i kuhinje – Dom Križovljan u iznosu od 493.446,95 kn i građevinski radovi popravka dimnjaka i izvedbe vodovodnog priključka stara škola Hrastovljan.

***Bilješka br. 6. Primici i izdaci***

U razdoblju od I.-XII.2021. godine ostvareni su primici od financijske imovine i zaduživanja (AOP 413) u iznosu od 2.907.497 kn i odnose se na primitke ostvarene iz dugoročnog kredita u Hrvatskoj poštanskoj banci i beskamatnog zajma koji nam je odobren zbog nedostajućih sredstava za povrat poreza na dohodak i prireza na dohodak po godišnjoj prijavi za 2020. godinu. . Izdaci u izvještajnom razdoblju nisu ostvareni.

***Bilješka br. 7 – Rezultat poslovanja***

U 2021. godini ostvaren je višak prihoda poslovanja (AOP 285) u iznosu od 4.576.681 kn, a manjak prihoda od nefinancijske imovine (AOP 402) u iznosu od 5.719.091 kn i višak primitaka od financijske imovine i obveza (AOP 628) u iznosu od 2.907.497 kn, što ukupno za proračun iznosi višak prihoda (AOP 634) u iznosu 1.765.087 kn.

Dok uključimo u rezultat poslovanja preneseni višak iz prethodnih godina u iznosu od 2.372.576 kn ostvarujemo višak prihoda i primitaka raspoloživ u slijedećem razdoblju u iznosu od 4.137.663 kn.

Razlika između viška poslovanja – prenesenog iz 2020. godine koji je iskazan u Financijskom izvještaju od I-XII.2020. godine u iznosu od 2.403.161 i viška poslovanja – prenesenog koji je iskazan u ovom izvještaju u iznosu od 2.372.576 kn ima razliku – smanjenje od 30.585 kn, a odnosi se na razliku uplate za predškolu po obračunu za 2020. godinu u iznosu od 30.000,83 kn, uplatu doprinosa po ispravku JOPPD obrasca u iznosu od 223,49 kn i putne koji nisu bili knjiženi u 2020. godini u iznosu od 360,61 kn.

**3. Bilješke uz izvještaj o rashodima prema funkcijskoj klasifikaciji**

**od 1. siječnja 2021. do 31. prosinca 2021. godine**

***Bilješka br. 1***

Ukupni rashodi su razvrstani prema funkcijskoj klasifikaciji i odgovaraju iznosu koji dobimo kada ukupnim rashodima (AOP 407) iz obrasca PR-RAS oduzmemo prijenose proračunskim korisnicima (AOP 235).

AOP 001 Opće javne usluge ostvarene su sa 1.667.996 kuna,

AOP 024 Javni red i sigurnost ostvareni su sa 212.000 kuna,

AOP 031 Ekonomski poslovi ostvareni su sa 134.608 kuna,

AOP 078 Usluge unapređenja stanovanja i zajednice ostvarene su sa 4.355.479 kuna

AOP 085 Zdravstvo ostvareno je sa 4.545 kuna,

AOP 103 Rekreacija, kultura i religija ostvarena je sa 230.000 kuna,

AOP 110 Obrazovanje je ostvareno sa 3.853.981 kuna,

AOP 112 Predškolsko obrazovanje je ostvareno sa 1.203.838 kuna,

AOP 125 Socijalna zaštita je ostvarena sa 108.618 kuna.

**4. Bilješke uz Izvještaj o obvezama za razdoblje**

**od 1. siječnja 2021. do 31. prosinca 2021. godine**

***Bilješka br. 1***

Stanje obveza na početku izvještajnog razdoblja u obrascu Izvještaj o obvezama (AOP 001) iznosi 1.493.643 kn.

***Bilješka br. 2***

Stanje obveza na kraju izvještajnog razdoblja (AOP 038) iznose 5.682.271 kn od čega stanje dospjelih obveza na kraju izvještajnog razdoblja (AOP 039) iznosi 108.268 kn, a sastoje se od slijedećih obveza:

* Hrvatske vode - obveze za NUV u iznosu od 18.183,23 kn
* Metra d.o.o. za geodetske izmjere u iznosu od 74.375,00 kn
* Akteracija d.o.o. za projektiranje u iznosu od 9.000,00 kn
* Nord-ing d.o.o u iznosu od 6.710,00 kn

Stanje nedospjelih obveza na kraju izvještajnog razdoblja (AOP 097) iznosi 5.574.003 kn.

Glavninu tih obveza čini:

* obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada u iznosu od 629.178,24 kn,
* Colas Hrvatska d.d. u iznosu od 972.994,29 – obveza po računima za okončana situaciju za izgradnju spojne ceste Ul. Sv. Martina, Školske ulice i Cvjetne ulice u Martijancu u iznosu od 238.933,04; za asfaltiranje Vinogradskih odvojaka u iznosu od 478.463,15 kn i za asfaltiranje okretišta autobusa u Vrbanovcu u iznosu od 255.598,10 kn,
* Mipcro d.o.o. - obveza po računu za okončanu situaciju za rekonstrukciju sanitarnog čvora i kuhinje dom Križovljan u iznosu od 493.446,95 kn,
* obveza za dugoročni kredit podignut kod Hrvatske poštanske banke d.d. za rekonstrukciju i dogradnju zgrade Osnovne škole u iznosu od 2.375.000,00 kn
* obveze za beskamatni zajam koji nam je odobren zbog nedostajućih sredstava za povrat poreza na dohodak i prireza na dohodak po godišnjoj prijavi za 2020. godinu u iznosu od 532.497,44 kn.

Naime, porez i prirez na dohodak naplaćuje se na zajedničke račune koji su otvoreni za svaku pojedinu općinu i grad. S tih računa Fina, sukladno Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba, raspoređuje na redovne račune općina i gradova, provodi preknjiženja i povrate pogrešnih uplata i povrate po godišnjim obračunima poreza na dohodak na temelju naloga Porezne uprave. Obzirom da je povrat poreza za 2020. godinu bio veliki zbog povrata koje su ostvarili mlađi od 30 godina, općina na navedenom računu nije imala dovoljna sredstva pa su nedostajuća sredstva namirena iz državnog proračuna. Navedeni iznos je u izvještajnom razdoblju prikazan kao obveza za zajmove iz državnog proračuna i kao primitak od kratkoročnog zajma iz državnog proračuna. Navedeni zajam će Općina Martijanec otplatiti kroz 4 rate u 2022. godini.

**5. Bilješke uz Bilancu na dan 31. prosinca 2021. godine**

***Bilješka br. 1***

Vrijednosno stanje imovine na dan 31.12.2021. g. iznosi 49.447.958 kn (AOP 001).

***Bilješka br. 2***

Materijalna imovina (AOP 004) iznosi 5.093.679 kn, a sačinjava je zemljište u vlasništvu Općine Martijanec koju čini poljoprivredno zemljište (148.294,28 kn), građevinsko zemljište (3.003.426,03 kn) te ostala zemljišta – putevi (1.941.959,00 kn). Tijekom izvještajnog razdoblja Općina je u svoje knjige upisala i ispisala određena zemljišta.

Upisana materijalna imovina:

* temeljem rješenja Ureda državne uprave u varaždinskoj županiji, ispostava Ludbreg, KLASA:UP/I-230-02/18-01/53, URBROJ:2186-01-06/4-18-2 od 06.07.2018. godine,
* temeljem Ugovora o kupoprodaji KLASA:940-03/21-01/1 URBROJ:2186/19-02-21-1 od 14.09.2021. godine,

imovinu temeljem Ugovora o kupoprodaji KLASA:940-01/21-01/2 URBROJ:2186/19-02-21-1 od 14.09.2021. godine,

* temeljem Ugovora o kupoprodaji KLASA:940-01/21-01/3 URBROJ:2186/19-02-21-1 od 14.09.2021. godine,
* temeljem Ugovora o kupoprodaji KLASA:940-03/21-01/4 URBROJ:2186/19-02-21-1 od 01.10.2021. godine,
* temeljem Ugovora o kupoprodaji KLASA:940-01/20-01/2 URBROJ:2186/19-02-20-6 od 14.12.2020. godine,

Nematerijalnu imovina se u odnosu na prethodno razdoblje povećala za 2.462.279 kn i to povećanje se odnosi na Rekonstrukciju i dogradnju zgrade Osnovne škole.

***Bilješka br. 3***

Građevinski objekti (AOP 008) iznose 25.618.725 kn. U izvještajnom razdoblju obračunata je amortizacija i stavljena je u uporabu Izgradnja dječjeg vrtića u iznosu od 25.000,00 kn i Izgradnja dječjeg igrališta u iznosu od 891.358,13 kn.

***Bilješka br. 4***

Postrojenja i oprema (AOP 014) iznose 536.946 kn i u odnosu na prethodno razdoblje povećani su za 377,6%. Za uredske prostore Općine kupljeno je računalo INTEL S1200 u iznosu od 10.476,89 kn, laptop DELL Vostro 3500 u iznosu od 8.462,50 kn, računalo HP Z400W u iznosu od 4.793,50 kn, police za registratore i čajna kuhinja u iznosu od 7.000,00 kn i perilica posuđa Končar u iznosu od 2.279,05 kn. Za komunalne radnike nabavljen je Bosch set u iznosu od 4.953,99 kn i Makita bušač u iznosu od 10.375,00 kn. Darovano je od Fonda za zaštitu okoliša i energetsku učinkovitost 2190 komada spremnika za odvojeno prikupljanje otpada u iznosu od 388.705,50 kn. Kupljen je kombinirani kontejner u iznosu od 48.125,00 kn koji je dan na korištenje u Petrinju.

***Bilješka br. 5***

Prijevozna sredstva (AOP 024) iznose 152.933 kn. U 2021. godini obračunata je amortizacija i isknjižen je traktor koji je prodan temeljem Ugovora o kupoprodaji motornog vozila KLASA:940-01/19-01/12 URBROJ:2186/19-02-20-22.

***Bilješka br. 6***

Višegodišnji nasadi i osnovno stado (AOP 036) iznose 38.022 kn i u odnosu na prethodnu godinu smanjeni su za 9,5% ili 4.001 kn. Do smanjenja je došlo zbog prodaje šume i višegodišnjih nasada.

***Bilješka br. 7***

Dugotrajna nefinancijska imovina u pripremi (AOP 051) iznosi 4.281.078 kn, veća je za 88,4% od protekle godine i obuhvaća:

* Uređenje NC V. Vinogradski odvojak – 98.000,00 kn,
* Izgradnja pješačke i biciklističke trake Martijanec - Hrastovljan - 986.261,18 kn,
* Uređenje spojne ceste od Ul. sv. Martina do školske ulice u Martijancu – 629.235,16 kn,
* Rekonstrukcija vinogradskih odvojaka – 478.463,15 kn,
* Izgradnja parkirališta i pješačke staze u Martijancu – 26.000,00 kn,
* Adaptacija, rekonstrukcija te opremanje Društvenog doma u Križovljanu – 540.696,95 kn
* Rekonstrukcija krovišta Kulturnog centra Hrastovljan – 661.356,61 kn
* Dogradnja OŠ Martijanec – 244.336,25 kn
* Dnevni boravak i smještaj za starije i nemoćne osobe Martijanec – 8.000,00 kn
* Projektiranje i urbanističko uređenje prostora društvenih i centralnih sadržaja Martijanec -

183.228,90 kn,

* Rekonstrukcija vatrogasnog doma u Martijancu – 236.750,00 kn
* Izrada tehničke dokumentacije za korištenje geotermalne energije u Slanju – 150.000,00 kn
* Urbanistički plan uređenja Sudovčina – 31.500,00 kn,
* III. Izmjene i dopune PPUO Martijanec – 7.250,00 kn.

***Bilješka br. 8***

Financijsku imovinu (AOP 063) u iznosu od 11.269.425 kn čini novac u banci u iznosu od 6.105.562 kn, potraživanja za naknadu za uređenje voda u iznosu od 177.697 kn, dionice i udjeli u glavnici u iznosu od 3.870.730 kn, potraživanja za prihode poslovanja u iznosu od 1.106.032 kn te potraživanja od prodaje nefinancijske imovine u iznosu od 9.404 kn.

***Bilješka br. 9***

Novac u banci (AOP 065) čini saldo na žiro računu na dan 31.12.2021. godine i iznosi 6.105.562 kn.

***Bilješka br. 10***

Iznos od 177.697 kn (AOP 081) čine ostala nespomenuta potraživanja prema Hrvatskim vodama na ime naknade za uređenje voda.

**Bilješka br. 11**

Općina Martijanec posjeduje slijedeće udjele:

1. Varkom d.d., nominalna vrijednost udjela 3.636.000,00 kn
2. GKP Pre-kom d.o.o., nominalna vrijednost udjela 28.829,87 kn
3. Čistoća d.o.o., nominalna vrijednost udjela 154.600,00 kn
4. Radio Ludbreg d.o.o., nominalna vrijednost udjela 1.300,00 kn
5. Lukom d.o.o., nominalna vrijednost udjela 50.000,00 kn.

***Bilješka br. 12***

Potraživanja za prihode poslovanja (AOP 141) u iznosu od 1.106.032 kn odnose se na:

* Potraživanja za poreze u iznosu od 116.042 kn koje čine potraživanja za porez na korištenje javnih površina, porez na potrošnju alkoholnih i bezalkoholnih pića te porez na tvrtku.
* Potraživanja za prihode od imovine u iznosu od 903.258 kn koje čine potraživanja za dane koncesije, potraživanja od zakupa i iznajmljivanja imovine, potraživanja za naknade za korištenje nefinancijske imovine te potraživanja za ostale prihode od nefinancijske imovine.
* Potraživanja za upravne i administrativne pristojbe, pristojbe po posebnim propisima u iznosu od 380.569 kn koje čine potraživanja za upravne i administrativne pristojbe, potraživanja za prihode po posebnim propisima, potraživanja za komunalne doprinose i naknade.
* Potraživanja za prihode od pruženih usluga u iznosu od 650 kn.
* Potraživanja za kazne i upravne mjere te ostale rashode u iznosu od 5.200 kn
* Ispravak vrijednosti potraživanja u iznosu od 299.687 kn.

***Bilješka br. 13***

Potraživanja od prodaje nefinancijske imovine (AOP 159) u iznosu od 9.404 kn odnose se na potraživanja od prodaje stanova.

***Bilješka br. 14***

Stanje obveza na dan 31.12.2021.g. (AOP 170) iznosi 5.682.271 kn, a sastoji se od obveza za rashode poslovanja u iznosu od 1.467.073 kn, obveza za nabavu nefinancijske imovine u iznosu od 1.307.701 kn i obveza za kredite i zajmove u iznosu od 2.907.497 kn. U odnosu na prethodnu godinu povećane su obveze za 280,4 % i to zbog dugoročnog zaduživanja za rekonstrukciju i dogradnju zgrade Osnovne škole i beskamatnog zajma koji nam je odobren zbog nedostajućih sredstava za povrat poreza na dohodak i prireza na dohodak po godišnjoj prijavi za 2020. godinu.

***Bilješka br. 15***

Izvanbilančni zapisi (AOP 253) sastoje se od primljenih i danih jamstava te iznose 6.460.271 kn. Primljena jamstva evidentirana su u iznosu od 1.369.371,28 kn, a odnose se na garancije kvalitete izvedenih usluga, garancije plaćanja sufinanciranja asfaltiranja cesta, plaćanja koncesijske naknade, jamstvo za dobro izvršenje posla i jamstvo za ozbiljnost ponude.

Dana jamstva evidentirana su u iznosu od 5.090.900,00 kn, a sastoje se od jamstava izdanih kao sredstvo osiguranja plaćanja Termoplinu temeljem ugovora za opskrbu plinom, Fondu za zaštitu okoliša i energetsku učinkovitost za nabavu kanti za smeće, MRRFEU za modernizaciju javne rasvjete, MRRFEU za dogradnju OŠ Martijanec, MF – Poreznoj upravi za sporazum o obročnoj otplati naslijeđenog poreznog duga, Središnjem državnom uredu za demografiju i mlade za izgradnju dječjeg igrališta kod Dječjeg vrtića Vlakić Martijanec, Hrvatskoj poštanskoj banci za dugoročni kredit.

***Bilješka br. 16***

Općina Martijanec nema ugovornih odnosa i slično koji bi uz ispunjenje određenih uvjeta mogli postati obveza ili imovina, a popis sudskih sporova u tijeku nalazi se u tabeli u Obveznim Bilješkama uz Bilancu.

**6. Bilješke uz Izvještaj o promjenama u vrijednosti**

**i obujmu imovine i obveza za razdoblje**

**od 01. siječnja do 31. prosinca 2021. godine**

***Bilješka br. 1 – vezana uz AOP 021***

Povećanje proizvedene dugotrajne imovine u iznosu od 388.706 kuna uslijedilo je po darovanju 2.190 spremnika za odvojeno prikupljanje otpada od Fonda za zaštitu okoliša i energetsku učinkovitost.

U Martijancu, 14.02.2022.

OPĆINSKI NAČELNIK

Branimir Nađ, mag. oec.